ແບບການສຳພາດ ໂດຍໃຊ້ວິທີການສຳພາດແບບບໍ່ມີໂຄງສ້າງ, ໂດຍທີ່ຜູ້ສຳ ພາດໄດ້ໂອ້ລົມສົນທະນາກັບຜູ້ໃຫ້ຂໍ້ມູນຢ່າງເປີດກ້ວາງເພື່ອໃຫ້ໄດ້ຂໍ້ມູນສອດຄ່ອງກັບຈຸດປະສົງ ແລະ ບັນຫາທີ່ກຳລັງສຶກສາ. ແບບການສັງເກດ ແມ່ນຜູ້ສຶກສາໄດ້ລົງພາກສະໝາມເພື່ອສັງເກດສະພາບແວດລ້ອມຄວາມເປັນໄປໄດ້ຂອງື້ນທີ່. 4.3 ການເກັບ ແລະ ລວບລວມຂໍ້ມູນ ການເກັບກຳລວບລວມຂໍ້ມູນຫຼັກທີ່ໄດ້ເລີ່ມດຳເນີນໃນຊ່ວງເດືອນ 12 ເຖິງຕົ້ນເດືອນ 2 ເປັນຊ່ວງລະດູໜາວດອກງິ້ວກຳລັງເບັ່ງບານ ແລະ ໃນຊ່ວງທ້າຍເດືອນ 1 ເປັນໄລຍະການຈັດເທດ ສະການດອກງິ້ວບານຂຶ້ນທີ່ດອນຊາວ, ເມືອງຕົ້ນເຜິ້ງ, ແຂວງບໍ່ແກ້ວ. 4.3.1 ແຫຼ່ງຂໍ້ມູນ ແຫຼ່ງຂໍ້ມູນໄດ້ມາຈາກ 2 ແຫຼ່ງຄື: - ມາຈາກແຫຼ່ງຂໍ້ມູນປະຖົມມະພູມ ເປັນຂໍ້ມູນຂັ້ນ 1 ເປັນຂໍ້ມູນດິບທີ່ໄດ້ມາຈາກການສຳ ພາດ ແລະ ການສັງເກດ. - ມາຈາກແຫຼ່ງຂໍ້ມູນທຸຕິຍະພູມ ເປັນຂໍ້ຂັ້ນ 2 ເປັນຂໍ້ມູນທີ່ເອົາມາຈາກເອກະສານຕ່າງໆ ຫຼື ແມ່ນຂໍ້ມູນທີ່ມີຄົນອື່ນຂຽນ ຫຼື ສ້າງຂຶ້ນໄວ້ກ່ອນແລ້ວ. 4.3.2 ວິທີລົງເກັບຂໍ້ມູນ ຂັ້ນຕອນທີ່ 1 ຂໍໜັງເກັບກໍາຂໍ້ມູນຈາກໜ່ວຍງານທີ່ຕົນເອງສຶກສາໄປຫາພະແນກຖະແຫຼງຂ່າວວັດທະນະທຳ ແລະ ທ່ອງທ່ຽວ ແຂວງບໍ່ແກ້ວ ເພື່ອຂໍຄວາມຮ່ວມມືໃນພື້ນທີ່ສຶກສາ. ຂັ້ນຕອນທີ່ 2 ເກັບລວບລວມຂໍ້ມູນຈາກເອກະສານການທ່ອງທ່ຽວ, ຈາກໜັງສືພິມ, ວາລະສານທ່ອງທ່ຽວ, Internet ຄື: ປະຫວັດຄວາມເປັນມາໃນການຈັດງານເທດສະການດອກງິ້ວບານ ແລະ ການຈັດການກິດຈະກຳໃນງານເທດສະການດອກງິ້ວບານ. ຂັ້ນຕອນທີ່ 3 ແມ່ນໄດ້ມາຈາກການສຳພາດ ແລະ ສັງເກດ ຄະນະຮັບຜິດຊອບໃນການຈັດງານ ແລະ ຊາວບ້ານທີ່ອາໄສຢູ່ເຂດນັ້ນ.